সুইজারল্যান্ডের সার্নে ৪ জুলাই, ২০১২ আয়োজিত এক সেমিনারে হিগস বোসন আবিষ্কারের ঘোষণা দেয়া হয়। এ সেমিনারে সার্নের ডিরেক্টর জেনারেল রলফ ডিটার হিউয়ার বলেন, ‘একজন অপেশাদার সাধারণ মানুষ হিসেবে আমার মনে হয় আমরা তা পেয়ে গেছি। কিন্তু যখন সাংবাদিকেরা এরপর তার কাছে জানতে চাপাচাপি করেন, এটি আসলে কী, তখন বিষয়টি জটিল হয়ে দাঁড়ায়। তখন তিনি বলেন, ‘আমরা বোসনের সন্ধান পেয়েছি, এখন খুঁজে দেখব বোসন জিনিসটা কী।’ প্রশ্ন আসে, এটি যদি হিগস বোসন নাই হয়, তবে এটা কী হতে পারে? এ সম্পর্কে জানার অনেক বাকি থাকলেও সার্ন বিজ্ঞানীরা এরই মধ্যে এ সম্পর্কে কিছু ব্যাখ্যা-বিশ্লেষণ আমাদের জানিয়েছেন।